
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind acordarea  unui premiu în valoare de 2.500 lei brut persoanelor
 care împlinesc 100 de ani, cu domiciliu în Municipiul Focşani

        Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de Gongu Daniel, consilier local, prin care se  propune acordarea  unui premiu în valoare de 2.500 lei brut persoanelor care împlinesc 100 de ani, cu domiciliu în Municipiul Focşani, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 16343/11.04.2011;

· văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi Comisiei pentru administraţie publică locală, juridică, anticorupţie şi integrare europeană şi amendamantele consilierilor locali;
· în baza art.36 alin (1), alin. (2),  lit. „b” si alin (4) lit „a”, precum  şi  în temeiul art.  45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T A R A S T E :

 Art.1.  (1) Se aprobă acordarea unei diplome de longevitate “ UN SECOL DE EXISTENŢĂ” şi a unui premiu în valoare de 2.500 lei brut persoanelor care au vârsta de peste 100 de ani inclusiv şi celor care vor implini vârsta de 100 de ani, cu domiciliu în Municipiul Focşani.

                        (2) Suma prevazută la alin (1) va fi alocată de la capitolul bugetar „Cultură, recreere şi religie”(67.02), subcapitolul bugetar „ Alte servicii în domeniul culturii, recreerii şi religiei”(67.02.50), articolul bugetar „Alte cheltuieli cu bunuri şi servicii” (20.30.30).

           Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate şi Serviciul comunicare, protecţie civilă.

            PREŞEDINTE DE ŞEDINŢĂ,

                          Radu Niţu
                                                                                                      CONTRASEMNEAZĂ,

                                                                                                   SECRETARUL MUNICIPIULUI 

                                                                                                                         FOCŞANI
                                                                                                              Corhană Eduard Marian

Municipiul Focsani, 19 aprilie 2011

